**Nyhetsbrev fra Eidsbugarden vel påska 2022**

Transport til Eidsbugarden

Beltebilen mellom Tyin – Tyinholmen – Eidsbugarden (Fondsbu) kjører fra 17. februar til 1. mai 2022.

Dere finner nærmere opplysninger om rutetider mv. på JVBs hjemmeside:

https://jvb.no/nb/beltebil/rutetider/

Joker Tyinkrysset

Vi har fått denne meldingen fra Joker Tyinkrysset:

**ÅPNINGSTIDER PÅSKE 2022**

**Palmefredag 09:00-21:00**

**Palmelørdag 09:00-18:00**

**Palmesøndag 10:00-18:00**

**Mandag 09:00-20:00**

**Tirsdag 09:00-20:00**

**Onsdag 09:00-20:00**

**Skjærtorsdag 10:00-20:00**

**Langfredag 10:00-20:00**

**Påskeaften 09:00-18:00**

**1.påskedag 10:00-18:00**

**2.påskedag 10:00-18:00**

Varetransport til Eidsbugarden:

Det blir kjørt ut varer palmelørdag og onsdagen i påskeuka. Du må sende vareliste til e-postadresse: «[joker.tyinkrysset@joker.no](mailto:joker.tyinkrysset@joker.no)» seinest 48 timer i forveien. Husk å oppgi navn, adresse og mobiltelefonnummer.

Det koster 650.- kroner å få tilsendt varene. Dette dekker varepakk og transport inn til hytta som kommer tillegg til det varene koster.

Joker sender opplysning om summen på mobiltelefonnummeret ditt og dere får oppgitt et vippsnummer som dere «vippser» summen over på. Varene blir så transportert inn i fjellet.

Søppelhåndtering

Som i fjor kan matavfall ikke kastes i søppelkontainerne. Styrets inntrykk er at dette gikk relativt greit i fjor. Vi anmoder hytteeierne om at denne praksisen fortsetter. Det bidrar til at vi får beholde søppelkontainerne inne på Eidsbugarden i framtida også. Matavfall kan bringes med tilbake til vinterparteringen på Tyin og kastes der. Eventuelt kastes i do. Husk å fordel søppelposene i hele kontaineren slik at det ikke fyller seg opp rett under lukene.

Parkering på Tyin

Her er det ikke noe nytt å melde. Det er styrets oppfatning at medlemmene er fornøyd med den nåværende ordningen og at betalingssystemet fungerer greit.

Utelys

Mange hytteeiere har nå fått utelys på hyttene sine. Vi minner om at utelyset bør slokkes om natten og framfor alt når hytta ikke brukes. Dette for å redusere lysforurensningen på Eidsbugarden.

Styret